# HAVANA DE CIELO

Itsenäinen habitaatti, Karibianmeren kulttuuri, poliittisessa taitekohdassa

Sijainti: Jupiterin Kreikkalaiset (asteroidipilvi Jupiterin radalla, 3 AU Jupiterin kuista)

Väkiluku: 40 000

+++ **Pieni**. Suurvaltojen kamppaillessa melkeinpä heittopussin roolissa.

++ **Moniääninen demokratia.** Itsenäinen yhteisö, jossa vähemmistöjenkin äänet kuuluvat

++ **Katolinen konservatiivisuus.** Väestö Karibialta ja Väli-Amerikasta. Suurin osa biokonservatiivista, eikä halua mielensiirtoja, kuorinippuja tms. Kirkon kanta on, että egosiirto on itsemurha; sielua ei voi kopioida tai siirtää toiseen keehoon. Kirkolla on paljon hiljaista valtaa.

+ **Transhumanistivähemmistö**. Ehkä 10% kannattaa äänekkäästi transhumanismin ihanteita. Tämä on taipuvainen korreloimaan varakkuuden kanssa.

+ **Suhteet moneen suuntaan**. Käynyt menneisyydessä kauppaa sekä Autonomistiliiton että Jupiterin tasavallan kanssa.

Tunnelma:

* Elinkeinot: jäälouhinta, autenttinen elintarviketuotanto, turismi
* Pikkukaupungin fiilis: kaikki tuntevat valtuutetut ja monet pääministerinkin
* 3 vuodeksi kerrallaan valittava valtuusto, 30 jäsentä
* Lähimenneisyyden sota ja autonomistien ei-toivottu turvausoperaatio aiheutti pahan vastareaktion, konservatiiviblokki voitti vaalit ja haki Jupiterin tasavallan protektoraatin asemaa (kuten oli luvannut); Jupiter esitti tästä tarjouksen
* Transhumanistiväestö pitää protektoraattiasemaa melkeinpä eksistentiaalisena uhkana: "Jupiterin juntta" ei pidä ketään, joka ei ole alkuperäisessä syntymäkehossaan edes ihmisenä
* Havanan valtuustolla on lopullinen äänestys protektoraattiasemasta lähipäivinä. Ei yleistä kansalaisäänestystä, vaikka sellaista on toivottu.

**Poliisi**

Havanalla ei ole asevoimia, mutta sillä on pieni itsenäinen poliisi - yhteensä 40 henkeä. Nämä toimivat parlamentin alaisuudessa; poliisipäällikkö on kuitenkin itsenäinen virkamies.

++ **Leppoisuus**. Havanassa on hyvin vähän rikollisuutta, ja rikokset selviävät nopeasti. Poliisin tehtävä on enimmäkseen rauhoittaa pieniä levottomuuksia.

++ **Ammattiylpeys**. Havanan poliisiin luottavat muut kuin äärimmäiset biokonservatiivit. Poliisien ammatiylpeys ja moraali on korkea.

+ **Tasapainoilu.** Monet poliisit päätyvät käyttämään transhumanistiteknologiaa kuten varmuuskopiointia ja egonsiirtoa. Tätä ei korosteta, muttei liioin salailla.