# A logo with a number on it Description automatically generatedJUPITERIN TASAVALTA

Oikean ihmiskunnan viimeinen linnake, Aurinkokunnan suurin sotilasmahti.

**Valta-alue**: Jupiterin kuut

**Väkiluku**: 40 miljoonaa

**Pääkaupunki**: Liberty, Ganymedes

+++ **Ihmiskunnan suojelija**: Jokainen ihminen on arvokas.

+++ **Biokonservatismi**: Vain alkuperäinen ihmismieli syntymäkehossaan on oikea ihminen. Egosiirto on itsemurha, mielen kopiointi on vain jäljittelyä.

++ **Militarismi**: Kansalaisuuden saa asepalveluksen kautta; asepalvelusta suorittamaton on siviili vailla äänioikeutta.

++ **Turvallisuus:** Hallinnasta riistäytynyt teknologia ei koskaan enää saa uhata ihmiskuntaa. Nanofabrikaatio on vaarallista, koneälyt supervaarallisia. "Poliisivaltio" on ruma ilmaisu; todellisuus on monivivahteisempi.

Asevoimat:

* kansalaisuus vaatii 4 vuoden asepalveluksen
  + Avaruusjoukot (avaruuslaivasto sekä maihinlaskujoukot)
  + Suojajoukot (militarisoitu poliisi ja maavoimat)
* palveluksen suorittaa > 50% väestöstä, yleensä n. 20-vuotiaana
* jos ei palvele, jää siviiliksi ilman äänioikeutta

Rauhanturvaoperaation ohjeet:

+++ **Luja mutta asiallinen käytös**. Havanalaiset tahtovat olla liittolaisia, ja heistä monet ovat tulevia kansalaisia. Edustamme Tasavallan Avaruusjoukkoja ja Suojajoukkoja, annamme asevoimista ja Tasavallasta hyvän kuvan.

+++ **Yhteistyö.** Teemme yhteistyötä paikallisten viranomaisten kanssa, ja hyväksymme heidän päätöksensä heitä koskevissa asioissa. (Tasavallan sotilailla ja kansalaisilla on toki koskemattomuus ja heitä koskevat asiat kuuluvat meille.)

++ **Memeettinen puhtaus.** Havanassa altistuu propagandalle ja memeettiselle kontaminaatiolle. Tätä ei voi täysin välttää, mutta se tulee pyrkiä minimoimaan. Sosiaalisissa kontakteissa etenkin ihmiskopioiden tai transhumanistien kanssa on oltava varovainen.

+ **Siedämme ihmiskopioita.** Havanan lakien mukaan sieluttomat ihmiskopiot ovat toistaiseksi tasavertaisia; emme haasta tätä. Mutta: emme unohda, että vain oikeilla ihmisillä on lopulta arvoa. Ihmiskopioiden tuleva kohtalo on auki, mutta he eivät ole ihmisiä, joten Tasavallan kansalaisia tai edes siviileitä heistä ei koskaan tule.