SIELUPANKKI: MAAILMA

Maapallolta alkoi massiivinen levittäytyminen aurinkokuntaan 30 vuotta sitten. Antimateriareaktorit, nanokokoaminen ja mielten tallennus sekä lataaminen (*egonsiirto*) ja uusiin kehoihin (*morfeihin*) sukittaminen mahdollistivat ennennäkemättömän laajentumisen. *Transihmiskunnalle* - ihmiset, tekoälyt eläinupliftit - aukesi loputtomat mahdollisuudet, kun egonsiirto mahdollisti ainakin paperilla ikuisen elämän mitä ihmeellisimmissä kehoissa. Mutta kukoistuskausi päättyi lyhyeen, kun katastrofaalinen koneälysingluariteetti (*Lankeemus)* teki Maapallosta savuavan erämaan, ja surmasi 95% aurinkokunnan väestöstä. Monet pakenivat tuhoa egonsiirtoteknologialla, ja heistä tuli kehoa vailla olevia mielipakolaisia (*infugee)*. Vailla elinkelpoista planeettaa jäljelle jäänyt transihmiskunta muodosti uusia yhteisöjä, suuria ja pieniä.

Marsissa *Planeettojen Konsortio* -niminen jättiyritysten liitto otti haltuunsa jo käynnistyneen terraformausprosessin, jonka arvioidaan satojen vuosien kuluessa muuttavan planeetan puutarhamaailmaksi. Se oli vastaanottanut Lankeemuksessa miljoonia egosiirtoja, ja tarjosi pakolaisille mahdollisuutta työskennellä ansaitakseen itselleen uuden kehon. Infugeilla ei ollut tosiasiallista vaihtoehtoa. Heistä tuli Konsortion velkaorjia, jotka eivät omistaneet edes halpaa synteettistä kehoa johon heidät oli sukitettu. Konsortio katsoi myös, että tekoälyillä tai uplifteilla ei ollut niitäkään kansalaisoikeuksia, jotka se antoi ihmisegoille. Suojellakseen omaa valtaansa se piti nanokokoajien tuoman rajattoman valmistuskyvyn tiukasti omissa käsissään. Planeetan pinnalla vaikuttava Marsin itsenäisyyttä ajava *Tharsis-liitto* oli voimaton ja kykenemätön tai haluton tosiasiassa vastustamaan Konsortion agendaa.

Niinpä 10 JL (Jälkeen Lankeemuksen) Marsin korpokratisoitumisen vastustaminen on jäänyt hajanaisten vastarintapesäkkeiden tehtäväksi. Yhteisnimeltään *Barsoomin liike* (siihen kuuluville ainoastaan *Liike*), nämä solut ja pienet yhteisöt kamppailevat Konsortion edustamaa hyperkapitalismia, velkaorjuutta ja rasismia vastaan. Kamppailu tapahtui monin keinoin: memeettisesti, sabotaasilla tai avoimella taistelulla. Konsortio on monin kerroin Liikettä voimakkaampi, mutta sen muodostavat yhtiöt kilpailevat keskenään, ja Konsortio koettaa propagandakeinoin esittää itsensä ihmiskunnan pelastajana. Mars itse on yhä harvaan asuttu erämaa, jossa useimmat biologiset morfit eivät selviä ilman erikoislaitteita, ja sinne sopeutuneita yhteisöjä on hankala kitkeä.

YHTEISÖ: CIPANGO

**Lyhyesti:** Cipango on vastarintakylä: sen asukkaat varjelevat tärkeää terraformausprojektin osaa Konsortion sekaantumiselta, sekä käyvät aktiivista vastarintaa Konsortiota vastaan. Yhteisö ei ole puhdas sissitukikohta: sillä on vesivaroja, ruuantuotantoa, fuusioreaktori, nanorakentaja ja kaivostoimintaa. Täysin omavarainen se ei ole, mutta jos sen yhteydet muuhun Liikkeeseen katkeavat, se pystyy sinnittelemään omillaan varmaan marsilaisen vuoden. Yhteisö kokee olevansa osa suurempaa Liikkeen kokonaisuutta, ja sen identiteetti perustuu Konsortion aktiiviseen vastustukseen. Se saa tukea Konsortion ja Tharsis-liiton kaupungeissa eläviltä Liikkeen kannattajilta.

**Perustettu**: 2 EL (12 vuotta sitten)

**Rakenne:** Luolastoon rakennettu kennokaupunki

**Väkiluku:** 1500 (1400 aikuista, 100 lasta). 90% aikuisista on Konsortiolta paenneita velkaorjia

**Morfografia:** 700 halpaa synteettistä morfia; 400 kalliimpaa synteettistä; 200 podia, 200 halpaa biomorfia (pääosin rustereita), 100 kalliimpaa biomorfia (useimmat näistä ovat lapsia)

**Etnografia:** 70% Karibianmereltä, 20% Iranin kaupungeista, 10% muualta

**Kielet:** Espanja, englanti, farsi

**Uskonnot:** Katolisuus, shiialaisuus

**Affilaatio:** Barsoomin liike

**Hallintomuoto:** Puolisotilaallinen osuuskunta, jonka hallintoelin valitaan vaalilla. Norminantovaltaa käyttää kyläkokous / hallitus, toimeenpanovaltaa standardivuosittain valittava hallitus, tuomiovaltaa pari valittua maistraattia.

**Vapaudet:** Useimmat normaalit perusoikeudet. Omaisuuden-, uskonnon-, sanan- ja mielipiteenvapaus hyvin vahvoja, liikkumis- ja yksityisyysvapaudessa rajoitteita. Kaikkeen konkreettiseen vaaraa tuottavaan puututaan ankarasti.

**Talousmuoto:** Vaihdantatalous / mainetalous. Rahaa ei ole, koska konsortion krediittiä ei voi käyttää. Yksityisomaisuus on sallittua, mutta harvoilla on sitä merkittäviä määriä. Yhteisö ei millään tavalla ole varakas, mutta sen jäsenet pyrkivät pitämään huolta toisistaan. Tämä toimii joskus paremmin ja joskus huonommin.

**Taloussektorijako:** 40% perustuotanto, 40% jalostus, 20% palvelut

**Resurssit:** Yhteisö omistaa tilat, reaktorin, nanorakentajat, egocasterin ja sairaalan. Terraformausprojektista johtuen seudulla on villiä kasvillisuutta, josta yhteisö huolehtii. Alueella on jonkin verran mineraaleja, ja pinnanalainen jäätikkö tuottaa vettä sekä reaktoripolttoainetta.

**Liikkuvuus:** Kuka tahansa yhteisön jäsen saa lähteä vapaasti. Yhteisöön liitytään asumalla sen luona noin vuosi ja tuottamalla sille osuuden verran arvoa, aiheuttamatta pahoja ongelmia.

**Ulkopolitiikka:** Käy aktiivista sissisotaa Konsortiota vastaan. Kaikki yhteisön jäsenet ovat jollain tavalla sitoutuneita tähän, vaikka läheskään kaikki eivät ole aseistautuneita. Saa avustusta Liikkeeltä. Oletetaan, että Konsortio tietää suunnilleen Cipangon sijainnin.

**Sisäiset konfliktit:** Biomorfien ja synteettisten välillä on joskus kitkaa, joka purkautuu tappeluina.