CHANG: RESURSSIT JA TIEDOT

Ryöstöretken loppusumma:

* 20,000 egoa kylmäsäilytyksessä: Maapallolta vastaanotettua infugee-virtaa Havanan egocasterin viimeisestä lähetyksestä 10 vuotta sitten
* Sotilasaseita ja panssareita 30 hengelle, lisäksi raskaampaa ryhmätason aseistusta kuten ilmamaaliohjuksia
* Pari tonnia sekalaisia tarvikkeita
* Konsortio menetti 6 taistelumorfia, suuren huoltovaraston sekä kopiot egoista
* Iskuryhmässä oli 8 jäsentä, 3 menetti morfinsa (rustereita) ja tarvitsee uuden; yhdenkään aivokuorinippua ei menetetty

Resurssit Cipangossa

* Sissit
  + 16 taistelutaitoista ja aseistettua kansalaista (rustereita, pari synthmorfia)
  + 20 jossain määrin koulutettua mutta aseistamatonta kansalaista
  + 3 kevyesti aseistettua ja panssaroitua pinta-ajoneuvoa; tilaa n. 50 sotilaalle

Tiedot:

* Konsortiolla on sotilaallinen ylivoima Cipangoon nähden, mutta se ei osaa käyttää sitä. Se on tottunut teknologiseen herruuteen ja henkiseen yliotteeseen, ja vetäytyy nopeasti, mikäli se kohtaa oikeaa vastarintaa. Ryöstetyssä varastossa oli ainakin kahden Konsortion yrityksen (*Direct Action* sekä *Cognite*) ja asioita, mikä viittaa yleensä siihen, että nämä kaksi tappelevat keskenään siitä, miten pitäisi reagoida. Konsortion sisäinen hajanaisuus on Cipangon paras etu sitä vastaan taistellessa: kun yksi tai kaksi yhtiötä kärsii tappioita, muut kymmenen tarttuvat tilaisuuteen jallittaa näitä.
* Mahdollinen kohde tulevalle sissikeikalle on Konsortion jäsenyhtiö *Fujizo*, joka valmistaa synteettisiä morfeja ja jonka huoltokolonna kuljettaa niitä parin päivän välein erämaan halki. Huoltokolonnaa vastaan iskemällä voisi napata kuljetusrekan ja satakunta ihan hyvätasoista konekehoa.

AMIR: RESURSSIT JA TIEDOT

Amirin hallinnoimat resurssits

* Fuusioreaktori. Teho 200 MW, polttoaineena deuterium, jota löytyy pinnanalaisesta jäästä helposti. Reaktori riittää moninkertaisesti yhteisön tarpeisiin, ja hukkalämpö johdetaan luonnonluolia pitkin kanjoneihin.
* Nanotehtaat. 3 kpl huoneen kokoista runsaudensarvilaitetta, jotka voivat rakentaa käytännössä mitä tahansa (tosin Amir on asettanut joitakin rajoituksia estääkseen esim. ydinpommien printtaamisen - kellään ei toivottavasti ole ydinpolttoainettakaan). Tarvitsevat energiaa ja raaka-ainetta toimiakseen. Energiaa, hiilivetyjä ja orgaanisiin yhdisteisiin tarvittavaa materiaalia on riittävästi, mutta harvinaisemmista raaka-aineista (kuten metalleista tai harvinaisista mineraalista) on aina pulaa.
* Varamorfit. Tällä hetkellä varastossa on 15 perus-synthmorfia. Lisää synthejä saisi helposti tehtyä 3-5 kpl/päivä, mutta raaka-aineet loppuisivat totaalisesti 100 jälkeen (ja jo 20 tekisi ison loven varastoihin).
* Teknisen henkilöstön tuki. Pari sataa cipangolaista työskentelee reaktorin tai nanotehtaiden parissa, ja jakaa enimmäkseen Amirin näkökulmat asioihin.
* Pakopaikka. Jos tilanne täällä käy kertakaikkiaan mahdottomaksi, Amir voi egocastautua Venukselle, jossa hänen egostaan on myös varmuuskopio. Muutkin toki voivat, muttta Venus on kallis maailma, ja arvoiltaan lähellä Konsortiota.

Tietoja:

* Marsin terraformaus etenee varsin pulmattomasti, jos kukaan ei tee mitään tyhmää kuten yritä aikataulun huimaa nopeuttamista. Konsortio tuskin oikeasti koettaa moista, vaikka se toisinaan kiihdytyksestä puhuukin. Sen sijaan Konsortioon kuuluva *Prosperity Group* -yhtiö koettaa aina välillä istuttaa patentoituja ja DRM-suojattuja organismeja dominoimaan koko prosessia. Ainakin toistaiseksi tämä on pystytty torjumaan, niin Cipangon lähellä kuin muuallakin, mutta mahdollisuus tekijänoikeuksien suojaamasta biosfääristä on todellinen.
* Konsortio on sotilaallisesti täysin ylivoimainen Cipangoon nähden. Jos yhteisö oikeasti käy vaikeaksi sille, se voi hävittää sen pommittamalla sitä kiertoradalta tai lähettää robottitankkeja hautaamaan sen asukkaat luoliinsa. Cipangon tämänhetkinen tarve konkreettisesti härnätä Konsortiota on sulaa hulluutta. (Tämä ei ole sinänsä ihme: väestö on kouluttamatonta, ja sitä vetää yhteen lähinnä viha Konsortiota kohtaan.)

ODAX: RESURSSEJA JA TIETOJA

Resursseja Cipangossa:

* Neutriinolähetin ja kvanttikryptausavaimet - käytännössä siis egocasteri.
* Sairaala. Hoitokapasiteetti 50 biomorfille, nanofabrikaattori lääketuotantoa varten. Lisäksi parannussammioita ja eksokohtuja. (Eksokohduissa sikiää tällä hetkellä 2 splicer-vauvaa tukikohdan asukkaille).
* Egosilta: kaikki mitä tarvitaan egojen siirtämiseen biomorfista tai biomorfiin (synteettisillä tämä on helpompaa).
* Varabiomorfit (2 rusteria, toinen menossa Rangelille, toinen cipangolaiselle, jonka nykyinen ruster on leviämässä).

Tietoja:

* Egosiirto on psykologisesti raskasta lähes jokaiselle; Odax itse on harvinainen poikkeus. Helpointa se on, jos uusi morfi muistuttaa vanhaa. Etenkin biologisesta synteettiseen tai toisinpäin vaihtaminen on vaikeaa, ja vaatii jälkihoitoa.
* Rustereissa olevat (200) cipangolaista joutuvat vaihtamaan kehoa 5-15 vuoden välein: Konsortion valmistama ruster alkaa olla hyödytön 5 vuodessa, ja Cipangossa valmistettukaan ei luotettavasti kestä 15 vuotta pidempään (Splicerit kestäisivät, mutta ne eivät selviä Marsissa ilman varusteita). Uuden kehon lisäksi tämä tarkoittaa aina terapiaa ja välillä pahojakin psyykkisiä oireiluja.
* Kasvatusastioissa on erilaisissa valmiustiloissa rustereita niin, että niitä tulee valmiiksi 20 päivän välein, mutta tämä ei läheskään riitä korvaamaan uusittavia kehoja. Muutamia cipangolaisia on viime vuoden aikana pitänyt siirtää synteettisiin kehoihin, ja tästä on tietysti seurannut ongelmia
* Cipangossa asuu vain 5 muuta simpanssiupliftia, joista kaikki ovat synteettisissä kehoissa. Vaikka Cipango on virallisesti tasa-arvoinen upliftien suhtaan, ennakkoluuloja ja syrjintää esiintyy.

TEMPLE: RESURSSEJA JA TIETOJA

Resursseja Cipangossa:

* Kansalaisten tuki. Temple voisi lähes varmasti antaa miltei mitä tahansa määräyksiä, ja niitä toteltaisiin. Vaikka hänellä ei olekaan teknisesti valtaa hallitustovereidensa yli, hän voi tosiasiassa tällaisen omaksua (toki lähtökohtaisesti kunkin hallituksen jäsenen oman alan ihmiset tottelevat ensisijaisesti tätä)
* Oikeusjärjestelmä. Maistraatit ovat nimellisesti riippumattomia, mutta käytännössä he kunnioittavat ja kuuntelevat Templeä.
* Liikkeen tuki. Barsoomin liike kuuntelee Templeä, ja voi tarvittaessa lähettää tukijoukkoja, resursseja tai informaatiota - ei loputtomasti, mutta jonkin verran kuitenkin. Sen lähimmät tukikohdat ovat satojen kilometrien päässä, joten mikään tuki ei tule salamannopeasti.

Tietoja:

* Konsortiolta karkaa velkaorjia jatkuvasti, mutta useimmat näistä on sukitettu surkeisiin morfeihin, jotka eivät kestä pitkään. Konsortio vain ottaa tankista uuden egon ja liukuhihnalta uuden morfin, ja jättää karanneen orjan kuolemaan erämaahan.
* Valtaosa Liikkeeseen kuuluvista on matalasti koulutettua, koskapa suurin osa Konsortion velkaorjista on ollut kouluttamattomia työläisiä. Opetus ja koulutus pyrkii korjaamaan tätä, mutta lisää opettajia ja muita asiantuntijoita tarvittaisiin.
* Konsortio ei ole monoliittinen kokonaisuus, vaan koostuu joukosta yhtiöitä (4 suurta, 6 merkittävää, kasapäin pienempiä). Sen politiikka ei ole yhtenäistä, mikä monesti estää sitä toimimasta tehokkaasti. Jos se todella haluaisi, se voisi pyyhkiä Cipangon Marsin pinnalta sotavoimin, mutta tämä näyttäisi pahalta, ja saattaisi vain kasvattaa Liikkeen vaikutusvaltaa.
* PR on Konsortiolle hyvin tärkeää, ja tämän vuoksi se pyrkii noudattamaan omia lakejaan ainakin siellä missä tämä näkyy - myös niitä, jotka kieltävät forkkauksen (so. usean kopion ajamisen samasta mielestä).

ESPADA: RESURSSEJA JA TIETOA

Resursseja Cipangossa:

* Turvajoukot. Käytännössä jokainen Cipangon aikuinen on periaatteessa valmis kodinpuolustukseen, mutta aseita on vain 60 koulutetulla. Näitäkään ei ole koulutettu mitenkään erityisen hyvin, mutta mikään rosvojoukko ei ole Cipangolle uhka. Turvajoukot ovat lojaaleja Espadalle, ja tarvittaessa avustavat sisäisen järjestyksen pitämisessä. Turvajoukoista 30% on biomorfeissa, loput synthmorfeissa.
* Puolustusjärjestelmät. Tunneleita, juoksuhautoja, ampumaluukkuja, automaattisia valvontajärjestelmiä - riittävästi pitämään Cipango turvassa kevyeltä hyökkäykseltä ja hidastamaan suurempaa.

Tietoja:

* Egonsiirrot kuluttavat sielua. Populaarikulttuuri kuvailee egon lataamisen helpoksi ja romanttiseksi, mutta todellisuudessa se on raskasta ja traumatisoivaa, ainakin jos sitä on tehnyt niin paljon kuin Espada. Uusi keho ei ole vain uudet vaatteet - se on myös uudet refleksit, uudet aistihavainnot, uudet hormonit, mahdollisesti kehon valmistajan rakentamat valmiit reaktiomallit. Uusi morfi muuttaa aina persoonallisuutta, ja useimmiten siirto hioo pois jotain vanhasta persoonasta, jotain omasta itsestä.
* Jos Konsortio todella tahtoisi hyökätä Cipangoon, yhteisön turvajoukot olisivat auttamattomasti alakynnessä. Vaikka yhteisöä tuskin ydinpommitetaan kiertodalta, Konsortio voi silti mobilisoida valtavasti voimaa vähällä vaivalla. Siistissäkin sodankäynnissä Cipango sortuisi nykyisellään muutamassa tunnissa: Konsortio voi helposti tuoda pari pataljoonaa (1000 henkeä) panssaroituja sotilaita ja tukiaseita yhteisön ovelle. Nykyinen käytäntö tehdä sissihyökkäyksiä Konsortiota vastaan suorastaan kerjää jossain vaiheessa Konsortion jäsenyrityksiä asettamaan omat erimielisyytensä syrjään ja kostamaan.

MAGNY: RESURSSEJA JA TIETOJA

Resursseja Cipangossa:

* Viestintä. Magny tietää, mitä Cipangossa viestitään (ei salakuuntelemalla, ainoastaan seuraamalla julkisia keskusteluja). Hän tietää, miten salamannopeasti saadaan viesti menemään perille valtaosalle yhteisön jäsenistä.
* Sivistystoimen tuki. "Sivistystoimi" Cipangossa tarkoittaa lähinnä opettajia sekä paria kulttuuri-ihmistä; heitä on yhteensä vain tusina.
* Kontaktit Konsortiossa. Taidekollektiivin aikojensa jäljiltä Magnylla on tuttavia muutamissa Konsortion yrityksissä, ja hän voi pyytää heiltä pieniä palveluksia, kuten informaatiota.

Tiedot:

* Mitä suurempi Liike on, sitä vahvempi se on. Konsortion propaganda perustuu väitteeseen, että Liike on vain muutama hullu anarkisti tai karannut velkaorja. Jos vaikkapa Cipango voisi esiintyä oikeana kaupunkina, Konsortio joutuisi suhtautumaan siihen sellaisena (mutta toisaalta tämä tekisi Cipangosta myös haavoittuvamman Konsortion soluttautumiselle tai memeettiselle sodankäynnille). Yhtä kaikki, mitä useampi ego Liikkeeseen kuuluu, sen enemmän Tharsis-liitto joutuu sitä kuuntelemaan ja sen vaikeampi se on Konsortiolle.
* Koko ei kuitenkaan ole kaikki kaikessa. Cipangolla, ja koko Liikkeellä, on hienoinen asiantuntijuusongelma: suurin osa siihen kuuluvista on matalasti koulutettua. Tätä pyritään korjaamaan opetuksella ja koulutuksella, mutta todella asiantuntevasta henkilöstöstä on pula. Cipangon hallituksessa on kaksi korkean tason asiantuntijaa - Odax ja Amir; he ovat myös yhteisön ainoat tohtorit. Korkeakoulututkinto on yhteisöstä vain tusinalla. Koulutusmahdollisuuksia on rajallisesti: käytettävissä on kyllä hyvin laaja kirjasto ja avustavat asiantuntijajärjestelmät, mutta edistynyt taito hyödyntää näitä puuttuu monilta. (Joku voisi nähdä jopa saman kuvion, joka johti koneälysingulariteettiin ja Lankeemukseen: ihmisasiantuntemuksen puuttuessa asioita annetaan yhä enemmän koneiden ratkottavaksi, ja koneet kehittyvät tämän seurauksena.)

RANGEL: RESURSSEJA JA TIETOA

Resursseja Cipangossa:

* Orgaaninen tuotanto. Cipangon viljelykset, jotka tuottavat orgaanisia molekyylejä nanofabrikaattoreihin ja vettä, ilmaa ja ravintoa biomorfeille. Nykyisellään toimii pienellä teholla: tuotantoa voisi helposti kasvattaa yli 1000 biomorfin tarpeisiin. Tarvitsee energiaa yhteisön fuusioreaktorista, mutta vähänlaisesti muuta.
* Yhteisön tilat. Hallinnoi karttoja luolastosta, johon yhteisö on rakennettu, tuntee kaikki reitit sisään ja ulos.
* Tukijoukot. Yhteisön 300 rakentajaa ja kaivostyöläistä ovat hyvin lojaaleja Rangelille. Heillä ei ole varsinaista aseistusta tai taistelukoulutusta, mutta räjähteitä ja työkaluja voi tarvittaessa käyttää sellaisina. Lisäksi he ovat tottuneet kurinalaiseen toimintaan vaarallisissakin paikoissa. Nämä ovat 90% synthmorfeissa, monet varsin järeissä malleissa.

Tietoja:

* Cipangon nykyisessä sijaintipaikassa on luolastoa ainakin 70 km, josta alle 10% on yhteisön käytössä. Mikäli olisi tarpeen, yhteisö voisi vetäytyä pinnalta paljon syvemmälle; ainoan rajoituksen muodostaa reaktori, josta ei haluta liian kauas. Tällaisessa kilpikonnapuolustuksessa yhteisö olisi todella vastustuskykyinen sen tiloihin tunkeutumiselle, ja 400 metriä kiveä pään päällä vaatii jo huomattavan määrän ydin- tai antimateriapommeja rikkoutuakseen. (Syvimmät luolat yltävät yli 1000 m syvyyteen.)
* Konsortio koostuu neljästä suuresta ja kuudesta melko suuresta yrityksestä, jotka kilpailevat keskenään eivätkä osaa tehdä tehokasta yhteistyötä. Yhtiöistä kaksi (*Direct Action* ja *Fa Jing*) ovat suurimmat sotilaalliset uhat. Niiden heikentäminen yksi kerrallaan vahingoittaisi tuntuvasti Konsortion sotilasmahtia.