PULLOTETTU VIIDAKKO: MAAILMA

Maapallolta alkoi massiivinen levittäytyminen aurinkokuntaan 30 vuotta sitten. Antimateriareaktorit, nanokokoaminen ja mielten tallennus sekä lataaminen (*egonsiirto*) ja uusiin kehoihin (*morfeihin*) sukittaminen mahdollistivat ennennäkemättömän laajentumisen. *Transihmiskunnalle* - ihmiset, tekoälyt eläinupliftit - aukesi loputtomat mahdollisuudet, kun egonsiirto mahdollisti ainakin paperilla ikuisen elämän mitä ihmeellisimmissä kehoissa. Mutta kukoistuskausi päättyi lyhyeen, kun katastrofaalinen koneälysingulariteetti (*Lankeemus)* teki Maapallosta savuavan erämaan, ja surmasi 95% aurinkokunnan väestöstä. Monet pakenivat tuhoa egonsiirtoteknologialla, ja heistä tuli kehoa vailla olevia mielipakolaisia (*infugee)*. Vailla elinkelpoista planeettaa jäljelle jäänyt transihmiskunta muodosti uusia yhteisöjä, suuria ja pieniä.

Marsissa, Lunassa ja näiden lähiavaruudessa *Planeettojen Konsortio* -niminen jättiyritysten liitto kohosi Lankeemuksen jälkeisestä kaaoksesta. Se oli vastaanottanut Lankeemuksessa miljoonia egosiirtoja, ja kapitalismin tiukoilla ehdoilla tarjosi pakolaisille mahdollisuutta työskennellä ansaitakseen itselleen uuden kehon. Varjellakseen ihmisyyttä uudelta katastrofilta, se kielsi koneälyt ja piti nanokokoajien tuoman rajattoman valmistuskyvyn tiukasti omissa käsissään. Se otti haltuunsa Marsin terraformausprojektin, ja lupasi, että parissa sadassa vuodessa transihmiskunnalla olisi uusi elinkelpoinen asuinplaneetta. Muualla aurinkokunnassa anarkistit, luddiitit ja fasistit perustivat omia yhteisöjään, mutta suuri ja voimakas Konsortio katsoi olevansa ihmisyyden todellinen tulevaisuus.

Vuonna 12 JL (Jälkeen Lankeemuksen) Konsortiota hallitsee edelleen kymmenkunta jättiyritystä. Yhteiskuntaa pyörittävät voimat ovat hyperkapitalismi, kehitysusko, ja näitä palveleva rajallinen demokratia. Vaikka yhteiskunnan vaikuttajat vakuuttavat, että Konsortio on tilaisuuksien yhteiskunta ja jokainen on oman onnensa seppä, tosiasia on että hyperkapitalistinen luokkayhteiskunta tarjoaa valtaosalle sen asukkaista vain vähän vaikuttamismahdollisuuksia. Kuolema voi olla kierrettävissä, mutta uusi keho maksaa rahaa, ja kehottomana infomorfina eläminen ajaa useimmat masennukseen. Läheskään kaikilla Lankeemuksesta talteen otetuilla ei ole vielä kehoa, köyhemmillä on varaa vain konemorfeihin, ja yhteiskunta kuitenkin toimii biologisten morfien ehdoilla.

*Experia* on yksi Konsortion suurista jäsenyrityksistä. Se on media-, mainos-, brändäys-, meemi- ja futurologia-alan jättiyritys, joka ei ainoastaan ennusta tulevaisuutta, vaan pyrkii aktiivisesti tuottamaan sitä. Se toimii usein myös fasilitaattorina muiden hyperkorporaatioiden yhteisoperaatioissa. Huolimatta siitä, että se on tunnettu pääasiassa media-alan toimijana, sillä on paljon intressejä muuhunkin.

|  |
| --- |
| INTEGRAATIO (Lievä fysiologinen ongelma) |
| Kehosi on hieman vieras, hankala ja kömpelö. Et ole kunnolla sopeutunut sen toimintaan, ja vanha motorinen muisti saa sinut välillä tekemään asioita, jotka eivät uudessa kehossa toimi aivan samalla tavoin. Mitä enemmän uusi kehosi muistuttaa edellistä, sitä lievempiä vaikutuksia tällä on.   Ajan kanssa vaikutus vähenee, mutta ainakin pari päivää olet hieman vajaatehoinen. |
| INTEGRAATIO (Lievä fysiologinen ongelma) |
| Kehosi on hieman vieras, hankala ja kömpelö. Et ole kunnolla sopeutunut sen toimintaan, ja vanha motorinen muisti saa sinut välillä tekemään asioita, jotka eivät uudessa kehossa toimi aivan samalla tavoin. Mitä enemmän uusi kehosi muistuttaa edellistä, sitä lievempiä vaikutuksia tällä on.   Ajan kanssa vaikutus vähenee, mutta ainakin pari päivää olet hieman vajaatehoinen. |
| VIERAANTUMINEN (Henkinen ongelma) |
| Peilistä katsovat muukalaisen kasvot. Kädet eivät ole sinun, ääni on vieras, ja aistiesi kautta koko maailma näyttää jotenkin väärältä. Tämä keho ei ole sinä, ja ajatus siinä olemisesta häiritsee. Tunne on sitä voimakkaampi, mitä kauempana uusi keho on edellisestä kehostasi.   Tämä saattaa ilmetä kieltämisenä, itseinhona, kehollisena itsetuhoisuutena (haluna vahingoittaa morfia, tai kyvyttömyytenä huolehtia siitä) tai muunlaisena psykologisena ahdistuksena. Vaikutus ei ole lamauttava -- olet kyllä suurinpiirtein toimintakykyinen, mutta kiusaus lääkitä itseäsi jollakin saattaa olla voimakas.   Vieraantuminen voi kestää viikkoja. Jos saat oman kehosi takaisin, toivut siitä. Ehkä. |
| VIERAANTUMINEN (Henkinen ongelma) |
| Peilistä katsovat muukalaisen kasvot. Kädet eivät ole sinun, ääni on vieras, ja aistiesi kautta koko maailma näyttää jotenkin väärältä. Tämä keho ei ole sinä, ja ajatus siinä olemisesta häiritsee. Tunne on sitä voimakkaampi, mitä kauempana uusi keho on edellisestä kehostasi.  Tämä saattaa ilmetä kieltämisenä, itseinhona, kehollisena itsetuhoisuutena (haluna vahingoittaa morfia, tai kyvyttömyytenä huolehtia siitä) tai muunlaisena psykologisena ahdistuksena. Vaikutus ei ole lamauttava -- olet kyllä suurinpiirtein toimintakykyinen, mutta kiusaus lääkitä itseäsi jollakin saattaa olla voimakas.  Vieraantuminen voi kestää viikkoja. Jos saat oman kehosi takaisin, toivut siitä. Ehkä. |
| JATKUVUUS (Vakava henkinen ongelma) |
| Sinä et ole sinä. Identiteettisi ja muistosi kuuluvat jollekulle toiselle, jollekulle, joka menehtyi. Teeskentelet olevasi hän, mutta et ole, etkä voi enää koskaan ollakaan, sillä hän on kuollut. Hänen personallisuutensa on kuin jalanjälki mielessäsi, mutta jalanjälki kuului toiselle ihmiselle. Jollain tavalla hän oli sinä, mutta sitä sinua ei enää ole.  Tämä on **vakava trauma**. Perusteellinen psykologinen tutkimus toteaisi sinun olevan vaaraksi itsellesi ja muille, ja tarvitsevan terapiaa; kuitenkin haluat luultavasti kieltää tai kätkeä tilasi muilta. Olet stressaantunut, poissa tolaltasi, mahdollisesti masentunut ja vainoharhainen. Sinulla on varmasti maailman pahin imposter syndrome, koska esität joka suhteessa jotakuta, joka et ole.  Jatkuvuuden katkeamisesta johtunut trauma ei parane ilman pitkäkestoista terapiaa, jos silloinkaan. Identiteettisi ei kenties enää milloinkaan ole entisensä. Missään tapauksessa lääke tähän ei ole uusi kehonvaihto, koska se olisi vain kuolema nykyiselle versiolle sinusta. |

ERIKOISKYVYT JA VARUSTEET

Kaikilla sisäänrakennettuina (ellei hahmossa muuten sanota)

**Muusa:** henkilökohtainen pseudo-AI -sihteeri, nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kuorinippu:** henkilökohtainen mielen tilan tallentava varmistuslaite

**Verkkolinkki:** langaton yhteys paikallisverkkoihin + aistitallennus

Biologisilla morfeilla

**Perusbiomodit:** nopea paraneminen, vastustuskyky, vähennetty unentarve

Podeilla ja synteettisillä morfeilla

**Kyberaivot:** tietokoneistettu ego, joka fasilitoi helpon egosiirron muihin keinotekoisiin järjestelmiin.

Valittavissa olevat tarvikekokonaisuudet: (ympyröi mukaan ottamasi)

|  |  |  |
| --- | --- | --- |
| **Tutkimusvarustus (10 kg)** | **Turvavarustus (10 kg)** | **Taisteluvarustus (15 kg)** |
| Reppu  Köysi, 20m  Monitoimiveitsi  Ensiapupakkaus, pieni  Mikrodrone, 2kpl  Hätäraketti, 2 kpl  2 hengen teltta, modulaarinen  Ammatillinen varustus, normaali | Reppu  Köysi, 20m  Monitoimiveitsi  Ensiapupakkaus  Mikrodrone, 2kpl  Hätäraketti, 2 kpl  Pistooli, kineettinen  3 x 20 ammusta  Ammatillinen varustus, kevyt | Reppu  Köysi, 15m  Monitoimiveitsi, suuri  Ensiapupakkaus, pieni  Kivääri, kineettinen  3 x 400 ammusta  Pistooli, kineettinen  3 x 20 ammusta  Kranaatti, sirpale, 3 kpl  Panssari, rintakehän |

|  |  |
| --- | --- |
| **Raskas tutkimusvarustus (25 kg)** | **Muuta** |
| Reppu  Köysi, 40m  Monitoimiveitsi  Akusto  Laserleikkuri [moottorisaha]  Ensiapupakkaus  Mikrodrone, 4kpl  Signaalivahvistin ja antenni, 2 kpl  Hätäraketti, 3 kpl  4 hengen teltta  3 hengen kumivene  Ruuanlaittovälineet ja ruoka-aineita  Ammatillinen varustus, kevyt  Varamorfi, pieni |  |